alexandrainst/scandi-wiki huggingface dataset:
Barnet

Barnet, òg kjent som High Barnet eller Chipping Barnet, er eit område i bydelen Barnet i London. Det var tidlegare ein by, men har vorte innlemma i Lonon og blir rekna som ein forstad. Staden ligg omkring 17 km nordvest for Charing Cross.

Historie 

I saksisk tid låg det ein stor skog kalla Southaw på staden, som høyrde til St. Albans abbedi. Namnet på busetjinga var den gong Bergnet, som tyder «lita høgd». Namnet High Barnet kjem frå plasseringa på denne høgda, og det er ein lokal tradisjon at «Barnet står på det høgaste punktet mellom London og York». 

Staden er kjent for slaget ved Barnet i 1471, der yorkistane leia av Edvard IV drap Richard Neville, 16. jarl av Warwick og bror hans John Neville, 1. marki av Montagu. 

Han er òg kjent for ein hestemarknad som går tilbake til 1588, då Elizabeth I gav eit charter til godsherren som tillét to marknader i året. På Cockney rhyming slang tyder barnet «hår», ein referanse til hestehår. 

Byen var eit verdsleg sokn i Hertfordshire, og i 1894 vart han eit eige distrikt. Ved skipinga av Stor-London i 1965 vart han overført til distriktet Barnet.

Kommunikasjon 

High Barnet undergrunnsstasjon betener Northern-linja.

Kjelder 
Denne artikkelen bygger på «Barnet (London)» frå , den 19. juli 2011. 
 

Byar i Stor-London
Barnet
Brașov

Brașov (; ungarsk Brassó; tysk Kronstadt; latinsk: Brassovia eller Corona) er ein by i Romania og hovudstaden i Brașov fylke. Han har om lag 250 000 innbyggjarar og er den åttande største byen i etter București, Cluj-Napoca, Timișoara, Iași, Craiova, Constanța og Galați. 

Brașov ligg sentralt i landet, om lag 166 km frå București. Han er omgjeve av Dei sørlege Karpatane og er ein del av regionen Transilvania.

Historie 

Byen vart grunnlagt under namnet Corona (Kronstadt) av ordensbrørne frå Den tyske riddarordenen på byrjinga av 1200-talet, som søraustlegaste tyske by i Siebenbürgen. I 1225 måtte ordensbrørne forlate byen og slo seg ned i Baltikum. Byen var gjennom mange hundreår det kulturelle, andelege og religiøse sentrum for siebenbürgen-saksarane, den tyske folkegruppa i Siebenbürgen, som hadde slått seg ned i området på 1200-talet og utgjorde majoriteten i byen fram til 1800-talet. Byen er òg ein av dei sju festningsbyane som gav namn til Siebenbürgen. På 1200- og 1300-talet gjekk tatarar og tyrkarar stadig til åtak på byen. Så seint som på 1600-talet var byen og regionen gjennom plasseringa si ved grensa til Det osmanske riket. Byen og regionen høyrte sidan mellomalderen til Kongedømet Ungarn og dermed det habsburgske riket (seinare Austerrike-Ungarn). Sidan Trianontraktaten i 1920 har byen vore ein del av Romania. Mellom 1951 og 1961 vart byen kalla Orașul Stalin etter Josef Stalin av det sovjetinnsette kommunistregimet. I 1989 var byen ein av dei første der folk gjorde opprør mot kommunistdiktaturet under den rumenske revolusjonen. I dei siste tiåra har byen hatt ein rumensk majoritet. Det bur derimot framleis ein del ungararar der. Den tyske folkesetnaden har derimot nesten heilt forsvunne på grunn av bortdriving etter den andre verdskrigen og seinare utvandring. I dag er det om lag 1400 tyskarar att i byen.

Attraksjonar 

 Bran slott - bygd av Den tyske riddarordenen og inspirasjonskjelde for Bram Stoker sin Dracula.
 Biserica Neagră - «den svarte kyrkja», ei mellomalderkyrkje frå 1383 (gjenoppbygd i 1477).

Busetnader 
Brașov er ein municipiu (større bykommune) med desse busetnadane:

Kjelder 
 Denne artikkelen bygger på «Brașov» frå , og «Brașov» frå  den 9. juli 2008.

Referansar

Bakgrunnsstoff 
 Virtuell rundtur gjennom Brașov
 Memorial Museum «Muresianus’ House»  (engelsk)
 Brasov visitor  (engelsk-språkleg magasin)

Brasov
Brasov
Brasov
1259 Ógyalla

1259 Ógyalla er ein hovudbelteasteroide og går i bane innanfor asteroidefamilien Themis. Han blei oppdaga den 29. januar 1933 av Karl Wilhelm Reinmuth ifrå Landessternwarte Heidelberg-Königstuhl i Heidelberg.

Kjelder 

 1259 Ógyalla - baneparametrar hjå JPL Solar System Dynamics
 Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Ógyalla
Ógyalla
Ógyalla
Ploiești

Ploiești (, eldre namn Ploești) er ein by i Romania. Han er fylkeshovudstad i Prahova fylke og ligg i den historiske regionen Valakia, 56 km nord for București. Byen har om lag 250 000 innbyggjarar og er den niande største i landet.

Historie 

Byen vart grunnlagd i 1596 under styret til Mihai Viteazul (Mikael den modige). På 1600- og 1700-talet blømde byen raskt som eit senter for handel og handverk. Vegsambandet mellom Ploiești og Brașov opna i 1864 og jernbanen kom til byen i 1882. Mange skular og sjukehus vart bygd i byen på denne tida. 

Midt på 1800-talet var Ploiești-region eit av dei leiande oljeutvinning og raffineriområda i verda. Byen er òg kjend som åstad for den sjølvtittulerte Republikken Ploiești, eit kortvarig opprør i 1870 mot Kongedømet Romania. I mellomkrigstida auka den lokale industrien særleg innan raffinering av petroleum. Store oljeselskap, dei fleste av dei utanlandske, starta verksemder i byen. I 1939 var det til dømes 12 raffineri i Ploiești som produserte 80% of den totale petroleumsmengda i Romania. 

Sjølv om byen vart hardt råka av eit jordskjelv i 1940, vart byen den viktigaste oljekjelda for Nazi-Tyskland under den andre verdskrigen, då Romania var alliert med Tyskland. Sidan han låg relativt langt unna flyplassar vart ikkje Ploiești bombardert av dei allierte før 1943, då US Air Force sette i gang Operation Tidal Wave frå Nord-Afrika den 1. august. 178 bombefly av typen B-24 Liberator bombarderte alle raffineria og byen vart den mest utbomba i heile Romania under krigen. Det meste av skadane vart derimot raskt reparert. I april 1944 utførte dei allierte fleire avgjerande åtak frå flybasar i Italia. Til slutt vart byen erobra av sovjetiske troppar i august 1944. 

Etter krigen vart nasjonaliserte det nye kommunistregimet oljeindustrien, som til då stort sett hadde vore på private hender, og investerte store mengder i olje- og petroleumsindustrien for å modernisere landet og minimere skadane etter krigen.

Bakgrunnsstoff 
 Interaktivt kart over Ploiești

Kjelder 
 Denne artikkelen bygger på «Ploiești» frå , den 9. juli 2008. 
 oppgav desse kjeldene:

Ploiesti
Ploiesti
Ploiesti
London Borough of Hackney

Hackney er ein bydel i den nordaustlege delen av det indre London. Han blei oppretta i 1965, då distrikta Hackney, Shoreditch og Stoke Newington blei slått saman. Den er ein av dei fattigaste bydelane i London, men har samstundes eit rikt kulturliv. Hackney var ein av fem bydelar som var vertskap for Sommar-OL 2012 i London. 

Bydelen har ein direkte vald borgarmeister, men er òg underlagt styresmaktene i Stor-London. 

Hackney er den einaste bydelen i indre London nord for Themsen som ikkje har ein undergrunnsstasjon, dersom ein ser bort frå Manor House, som ligg på grensa til Haringey. Eit prosjekt for utviding av undergrunnsnettet slik at det blir betre tilbod i Hackney var under utarbeiding pr. februar 2005.

Stader i Hackney 

 Dalston
 Hackney
 Hackney Marshes
 Hackney Wick
 Haggerston
 Homerton
 Hoxton
 Lea Bridge
 Lower Clapton
 Manor House (delvis i Haringey)
 Shacklewell
 Stamford Hill
 Stoke Newington
 South Hackney
 Upper Clapton
 Victoria Park

Bakgrunnsstoff 

Bydelar i London
Brăila

Brăila (, bulgarsk Браила, tyrkisk Ibrail) er ein by i Muntenia, aust i Romania. Han er ein hamneby ved Donau og hovudstad i Brăila fylke. Byen har om lag 180 000 innbyggjarar og er den tiande største byen i landet. Han ligg like i nærleiken av Galați og dei dannar i lag eit planlagd storbyområde med om lag 500 000 innbyggjarar.

Historie 

Det vart nemnd ein busetnad ved same stad ved Donau kalla Drinago rundt 1350. I greske dokument vart staden referert til som Proilabum eller Proilava, ei gresk tilpassing av det slaviske namnet Brailov. Opphavet til og tydinga av namnet er ukjend. 

Som ein kaza, vart byen og det omliggande område kontrollert av Det osmanske riket frå 1538–1540 og fram til 1829. Han vart ein del av Valakia igjen via Akkermankonvensjonen). Osmanarane kalla byen Ibrail eller Ibraila. Den moldaviske fyrsten Stefan den store gjekk til åtak, plyndra og sette byen i brann den 2. februar 1470, under eit hemntokt mot den valakiske fyrsten Radu den rettvise, som hadde alliert seg med osmanarane. Byen vart ein kort periode styrt av Mikael den modige, fyrste av Valakia (1595-1596).

På 1800-talet vart hamna ein av dei tre viktigaste hamnene langs Donau i Valakia. Dei to andre var Turnu og Giurgiu. Den mest velståande perioden i historia til byen var mot slutten av 1800-talet og byrjinga av 1900-talet då han var ei viktig hamn for handel inn og ut av Romania. 

Etter den rumenske revolusjonen i 1989 gjekk dei økonomiske tilhøva i Brăila nedover.

Busetnader 
Oradea er ein municipiu (større bykommune) med den eine busetnaden:

Kjelder 
 Deler av denne artikkelen bygger på «Brăila» frå , den 18. oktober 2022.

Referansar

Bakgrunnsstoff 
 Brăila Online 
 Interaktivt kart over Brăila 
 Brăila.org

Byar ved Donau
Brăila fylke
Fylkeshovudstader i Romania
Municipiu i Brăila fylke
Bacău

Bacău () er hovudstaden i Bacău fylke i Romania. Han har om lag 145 000 innbyggjarar og ligg i den historiske regionen Moldavia, ved foten av Karpatane og elva Bistrița. Like etter Bacău munnar elva ut i Siret. Gjennom Ghimeșpasset er Bacău knytt til Transilvania.

Historie 

Byen vart først nemnd i skriftlege kjelder i 1408 under regjeringstida til den moldaviske fyrsten Alexandru cel Bun. Opphavet til namnet er uklårt, men eit mogeleg opphav er at namnet kjem frå ein ungarsk krovert kalla Bakó, som visstnok hadde eit vertshus langs vegen frå Bacău til Roman. Ein annan teori er at namnet har slavisk opphav og viser til det urslaviske ordet byk, som tyder «okse». 

Frå rundt 1591 til 1789 var byen sete for biskopen av Bacău, ei stilling som alltid vart halde av ein prest frå Det polsk-litauiske samveldet. Under den første verdskrigen og okkupasjonen av București av Sentralmaktene var Bacău hovudkvarteret for den rumenske hæren.

Busetnader 
Bacău er ein municipiu (større bykommune) med den eine busetnaden:

Kjelder 
 Denne artikkelen bygger på «Bacău» frå , den 9. juli 2008.

Referansar

Bakgrunnsstoff 
 Kommunen si heimeside

Bacău fylke
Fylkeshovudstader i Romania
Bacau
London Borough of Islington

Islington er ein bydel i London. Han grensar mot City of London i sør, Hackney i aust, Camden i vest og Haringey i nord. Bydelen blei oppretta i 1964 ved at Islington og Finsbury blei slått saman. 

Det er store sosiale kontrastar i bydelen; omkring 55 % av innbyggjarane bur i bustader eigd av det offentlege, medan det midt blant desse finst hus verdt meir enn tre millionar pund. Islington har eit av dei største bevarte georgianske bustadområda. 

Bydelen er kjent for sine restaurantar og butikkar, men i størst grad for Arsenal FC, som har sin heimebane Emirates Stadium i Holloway. 

To av dei største fengsla i London, Pentonville og kvinnefengslet Holloway, ligg i Islington.

Stader i Islington 

 Archway, Angel
 Barnsbury
 Canonbury, Clerkenwell
 Farringdon (dels i City of London), Finsbury
 Highbury, Holloway
 Islington
 Kings Cross
 Lower Holloway
 Pentonville
 Tufnell Park
 Upper Holloway, inkludert Archway

Bakgrunnsstoff 
 Islington Council
 Weather forecast for Islington 

Bydelar i London
Arad i Romania

Arad (; ungarsk: Arad; serbisk: Арад, Arad) er hovudstaden i Arad fylke, vest i Romania, i Transilvania. Han ligg ved elva Mureș og har om lag 165 000 innbyggjarar. 

Arad er ein moderne by, eit viktig industrisenter og eit transportknutepunkt. Han er òg eit bispesete med domkyrkje og har to universitet og eit musikkonservatorium. 

Byen vart grunnlagd i 1156 og høyrte til Det osmanske riket frå 1552 til 1685. Etter 1685 kom byen inn under Ungarn som måtte gje frå seg byen til Romania i 1918.

Busetnader 

Arad er ein municipiu (større bykommune) med den eine busetnaden:

Bakgrunnsstoff 
 Kommunen si heimeside

Kjelder 
 Denne artikkelen bygger delvis på «Arad» frå , den 9. juli 2008.

Referansar 

Arad fylke
Fylkeshovudstader i Romania
 Municipiu i Arad fylke
Pitești

Pitești () er ein by i Romania som ligg ved elva Argeș. Han er hovudstad og største by i Argeș fylke, og eit viktig handels- og industrisenter, i tillegg til at han har to universitet. Han ligg ved motorveg A1 som går direkte til hovudstaden București og er eit viktig jernbaneknutepunkt med ein rangerstasjon i den nærliggande Bălilești. I byen ligg oljeraffineri Arpechim og eit marknadsføringsenter for bilindustrien, særleg for bilen Dacia.

Området har vore busett sidan førhistorien, men byen vart først nemnd på 1300-talet. Han utvikla seg til ein handelsby nord i Valakia og var ein uformell residens for forskjellige herskarar i Valakia fram til 1700-talet. Frå 1800-talet og fram til mellomkrigstida var han eit viktig politisk senter for Det nasjonale liberale partiet og residens for politikarane i Brătianu-familien. Dei første åra under kommunistregimet var det mykje politisk undertrykking i byen og i Pitești fengsel vart det utført hjernevaskingseksperiment.

Busetnader 

Pitești er ein municipiu (større bykommune) med den eine busetnaden:

Storbyområde 
Det blir arbeidd med å etablere eit storbyområde som er tenkt å omfatte Pitești, bykommunen Ștefănești (oraș) og dei sju mindre kommunane (comună) Albota, Băbana, Bascov, Budeasa, Mărăcineni, Micești og Moșoaia.

Kjelder 
 Denne artikkelen bygger delvis på «Pitești» frå , den 9. juli 2008.

Referansar

Bakgrunnsstoff 
 Kommunen si heimeside
 Pitești fengsel 

Pitesti
Pitesti
Pitesti
Sibiu

Sibiu (, tysk Hermannstadt; ungarsk Nagyszeben; jiddisk הערמאנשטאדט (Hermanshtadt) eller סזעבען (Szeben)) er ein av dei største byane i Transilvania i Romania med om lag 150 000 innbyggjarar. Han ligg på begge sider av elva Cibin, ei sideelv til Olt. Han er hovudstad i Sibiu fylke og ligg 282 km nordvest for București.

Han er eit av dei største kultur- og religionssentera i Romania og eit viktig trafikknutepunkt sentralt i landet. Byen var tidlegare senter for transilvanske saksarar fram til den andre verdskrigen.

Sibiu var europeisk kulturhovudstad i 2007 i lag med Luxembourg.

Historie 

Byen vart grunnlagd i 1190 av tyske nybyggjarar. Han vart truleg bygd nær ein romerske busetnad som tidleg i mellomalderen heitte Caedonia.

På 1300-talet var byen alt eit viktig handelssenter. I 1376 var handverkarane delt i 19 laug. Sibiu var den viktigaste etnisk tyske byen av dei sju byane som gav Transilvania det tyske namnet Siebenbürgen (som tyder sju byar) og var heimstad for Universitas Saxorum, det tyske rådet i Transilvania. På 1600-talet vart Sibiu rekna for å vere den austlegaste byen som var ein del av Europa, og han var òg den austlege endestasjonen for postrutene frå Europa.

På 1700- og 1800-talet vart byen det viktigaste senteret for transilvanske rumenarar.

Den første rumenskeigde banken hadde hovudkvarteret sitt her (Albina Bank). Etter at den rumensk-ortodokse kyrkja vart godteke av Habsburgmonarkiet frå 1860-åra og utover vart Sibiu sete for metropolittbiskop og byen vert i dag framleis rekna som eit av dei viktigaste sentera for den rumensk-ortodokse kyrkja. Mellom revolusjonane i 1848 og 1867 var Sibiu møtestad for den transilvanske dietten, som oppstod etter at Riket gav regionen stemmerett.

Etter den første verdskrigen, då Austerrike-Ungarn vart oppløyst, vart Sibiu ein del av Romania. Majoriteten av innbyggjarane var rumenske, men byen hadde òg store grupper med tyskarar og ungararar. Frå 1950-åra fram til 1990 reiste dei fleste tyskarane til Tyskland. Om lag 2000 av tyskarane er igjen i byen i dag, mellom anna den noverande borgarmeisteren Klaus Johannis (2008).

Bakgrunnsstoff 

 Biletgalleri på sabin.ro 
 Biletgalleri på sibiuvirtual.ro
 Sibiu Live - Webkamera frå Sibiu

Kjelder 

 Denne artikkelen bygger på «Sibiu» frå , den 9. juli 2008. 
 oppgav desse kjeldene:

Sibiu fylke
Fylkeshovudstader i Romania
Byar i Sibiu fylke
Europeiske kulturhovudstader
China Central Television

China Central Television, ofte omtala ved forkortinga CCTV, (kinesisk skrift 中国中央电视台, pinyin Zhōngguó zhōngyāng diànshìtái), er det største fjernsynsselskapet i Kina.

Historie 
CCTV kringkasta for første gong den 2. september 1958 under namnet Beijing dianshitai (Beijingfjernsynet), etter prøvesendingar sidan 1. mai. Namnet vart endra til CCTV den 1. mai 1978. I 2008 opna ein det nye hovudkvarteret i Beijing.

Fram til slutten av 1980-talet hadde CCTV, som mange andre kinesiske fjernsynsstasjonar på den tida, berre sendingar på ein kanal. CCTV sendte då berre om kvelden, og sendingane pleide å slutte rundt midnatt. Om sommaren og vinteren sendte CCTV midt på dagen for studentar som hadde ferie. I dag (2007) har CCTV om lag 15 kanalar, blant anna den engelskspråklege CCTV9 som sender heile døgeret.

Bakgrunnsstoff 
 CCTV sin engelskspråklege nettstad
 Same nettstaden på kinesisk

Statlege kringkastingsselskap
Skipingar i 1958
Kinesiske føretak
Fastlands-Kina

Fastlands-Kina er eit ofte nytta omgrep om dei områda som vert kontrollert av Folkerepublikken Kina, utan dei administrative regionane Hong-Kong og Macao, og vidare til forskjell frå den delen av Kina som vert kontrollert av Republikken Kina (det vil seie Taiwan og somme andre øyar).

Årsaka til at denne språklege konstruksjonen ofte er tenleg er blant anna at: 
 Det finst to statar som kontrollerer kvar sin del av Kina og begge gjer krav på å vere den rettmessige kinesiske regjeringa. Begge statane insisterer på at Kina er eit land, og at områda bør sameinast att.
 Utanlandske diplomatar og andre har ofte behov for å referere til den staten som i daglegtalen vert omtala som «Kina» (Folkerepublikken Kina) utan implisitt å gje uttrykk for eit syn i konflikten mellom de kinesiske statane.
 Hong-Kong og Macao, som er ein del av Folkerepublikken Kina, avvik likevel sterkt frå Folkerepublikken i styresett, nyare historie og økonomi.

Kina
1039 Sonneberga

1039 Sonneberga er ein hovudbelteasteroide. Han blei oppdaga den 24. november 1924 av Maximilian Franz Joseph Cornelius Wolf ifrå Landessternwarte Heidelberg-Königstuhl i Heidelberg.

Kjelder 

 1039 Sonneberga - baneparametrar hjå JPL Solar System Dynamics
 Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Sonneberga
Sonneberga
Sonneberga
1040 Klumpkea

1040 Klumpkea er ein hovudbelteasteroide. Han blei oppdaga den 20. januar 1925 av Benjamin Jekhowsky ifrå Observatoire astronomique d’Alger - Bouzaréah i Alger.

Kjelder 

 1040 Klumpkea - baneparametrar hjå JPL Solar System Dynamics
 Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Klumpkea
Klumpkea
1041 Asta

1041 Asta er ein hovudbelteasteroide. Han er namneopphavet til asteroidefamilien Asta. Han blei oppdaga den 22. mars 1925 av Karl Wilhelm Reinmuth ifrå Landessternwarte Heidelberg-Königstuhl i Heidelberg.

Kjelder 

 1041 Asta - baneparametrar hjå JPL Solar System Dynamics
 Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Asta
Asta
Asta
Asta
1042 Amazone

1042 Amazone er ein asteroide i det ytre av hovudbeltet. Han blei oppdaga den 22. april 1925 av Karl Wilhelm Reinmuth ifrå Landessternwarte Heidelberg-Königstuhl i Heidelberg.

Kjelder 

 1042 Amazone - baneparametrar hjå JPL Solar System Dynamics
 Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Amazone
Amazone
1043 Beate

1043 Beate er ein hovudbelteasteroide. Han blei oppdaga den 22. april 1925 av Karl Wilhelm Reinmuth ifrå Landessternwarte Heidelberg-Königstuhl i Heidelberg.

Kjelder 

 1043 Beate - baneparametrar hjå JPL Solar System Dynamics
 Oppdagarar og oppdagingsplassar i Engelsk Wikipedia sine asteroidelister. Listene baserer seg på Minor Planet Center - «Discovery Circumstances: Numbered Minor Planets»

Beate
Beate
Beate
Kongedømet Romania

Kongedømet Romania var eit kongedøme som omfatta dagens Romania, samt Moldova og delar av dagens Ukraina.

Frå 1859 til 1877 utvikla Romania seg frå ein personalunion av dei to vasallfyrstedøma Moldavia og Valakia under ein enkelt fyrste til eit heilt sjølvstendig kongedøme med eit Hohenzollern-monarki. Etter den første verdskrigen i 1918 vart Transilvania, Aust-Moldova (Bessarabia) og Bukovina slått saman med Kongedømet Romania. Dette store kongedømet vart òg kalla «Stor-Romania». På byrjinga av den andre verdskrigen i 1940 vart Nord-Transilvania, Basarabia og Cadrilater avstått til respektive Ungarn, Sovjetunionen og Bulgaria. Berre Nord-Transilvania vart gjeve tilbake etter krigen var over. I 1947 vart monarkiet avskaffa og erstatta av eit kommunistregime.

Kjelder 

 Denne artikkelen bygger på «Kingdom of Romania» frå , den 9. juli 2008. 

Historiske regionar i Romania
Rumensk historie
Finse

Finse er ei grend i Ulvik herad i Vestland. Staden ligg ved Finsevatnet på Hardangervidda og har vakse opp rundt Finse stasjon på Bergensbanen. 

Finse er ein turiststad og utgangspunkt for turløypa til mellom anna Geiterygghytta, sykkelturar på Rallarvegen og turrennet Skarverennet.

Det fyrste huset vart sett opp på Finse i 1901 i samband med bygginga av Bergensbanen, og i 1903 opna det fyrste hotellet. Den fyrste innandørs ishallen i Noreg opna på Finse i 1914. På det meste budde det opp mot 200 personar på Finse og staden hadde eigen skule og butikk heilt opp til slutten av 1980-talet. Dei fleste som budde der hadde arbeidet sitt i NSB og då dei kutta ned på arbeidsstokken og drifta utover 1960- og 70-talet førte det til fråflytting. I dag er det berre eit fåtal fastbuande att, og dei er stort sett sysselsette i hotelldrifta.

Fotografi

Bakgrunnsstoff 

 Mange eldre fotografi frå Finse, inkludert bilete frå ishallen, på nettstaden Galleri NOR (Nasjonalbiblioteket)

Geografi i Ulvik
Bygder i Vestland
Norane

Norane (lokalt Noradn) er ei rekkje bygder i Sogndal kommune i Vestland. 
Dei ligg på rad og rekkje innover Norafjorden frå Fatlaberget til Stedjeberget. 
Midt i ligg Uri (steinura) som deler dei utanføre med dei innanføre. 
Ved folketeljinga i 2001 budde det 645 personar i Norum delområde. 
Bygdene er frå ytst til inst: Ytre og Indre Slinde, Nornes, Ylmeim, Fimreite på sørsida, Ylvisåker, Fardal, Øvstedalen og Øyragrendi. 

Norane har ein eigen skule som heiter Norane skule, og har kring 45 elevar fordelt på klassestega 1.- til 7. 

Norane er òg eit kyrkjesokn i Indre Sogn prosti, men namnet på soknet vert skrive Norum. Soknekyrkja heiter Norum kyrkje og er frå 1863. Ho står på Ylmeim, og fram til ei gong på 1800-talet heitte soknet det same som staden der kyrkja stod.  Namnet har hatt ulike skrivemåtar, som Ølmheim, Ylmheim, Ylmeim.

Kjelder 
 SSB: Kart som viser tettstader, delområde og grunnkrinsar i Sogndal kommune

Fotnotar

Bakgrunnsstoff 
 Om Norum sokn på nettstaden til Den norske kyrkja
 «Kirkebøker, Sogn og Fjordane» på nettstaden til Arkivverket

Busetnader i Sogndal
Sokn i Indre Sogn prosti
Bygder i Vestland
Hvalba

Hvalba (utt. ['kvalba]), på eldre dansk Kvalbø, er ei bygd nordaust på Suðuroy, den sørlegaste av Færøyane. Bygda hadde 654 innbyggjarar den 31.12.2002.

Kommunen Hvalba (færøysk Hvalbiar kommuna) omfatter også Sandvík heilt nord på Sørøya og den aude øya Lítla Dímun. Ved utgangen av 2002 hadde kommunen totalt 767 innbyggjarar.

Kjelder 

 Denne artikkelen bygger på «Hvalba» frå , den 10. juli 2008.

Bakgrunnsstoff 
 informasjon og bilder, DK
 informasjon og bilder, DK 

Tettstader på Færøyane
Kommunar på Færøyane